CELEX: 32007R0786
Language: hr
Date: 2007-07-04 00:00:00
Title: Uredba Komisije (EZ) br. 786/2007 od 4. srpnja 2007. o odobravanju endo-1,4-beta-mananaze EC 3.2.1.78 (Hemicell) kao dodatka hrani za životinje  Tekst značajan za EGP

03/Sv. 034
            
            
               HR
            
            
               Službeni list Europske unije
            
            
               94
            
         32007R0786
   
               L 175/8
            
            
               SLUŽBENI LIST EUROPSKE UNIJE
            
            
               04.07.2007.
            
         
      UREDBA KOMISIJE (EZ) br. 786/2007
   od 4. srpnja 2007.
   o odobravanju endo-1,4-beta-mananaze EC 3.2.1.78 (Hemicell) kao dodatka hrani za životinje
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 propisuje se odobravanje dodataka hrani za životinje za korištenje u hranidbi životinja te osnova i postupci za izdavanje takvih odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003, podnesen je zahtjev za odobrenje pripravka navedenog u Prilogu ovoj Uredbi. Navedenom zahtjevu bile su priložene pojedinosti i dokumenti zahtijevani na temelju članka 7. stavka 3. Uredbe (EZ) br. 1831/2003.
            
         
               (3)
            
            
               Zahtjev se odnosi na odobrenje pripravka endo-1,4-beta-mananaze EC 3.2.1.78 (Hemicell), dobiven od Bacillus lentus (ATCC 55045), kao dodatka hrani za životinje za piliće za tov, da se uvrsti u kategoriju dodatka hrani za životinje „Zootehnički dodaci”.
            
         
               (4)
            
            
               Europska agencija za sigurnost hrane (Agencija) u svome mišljenju od 21. studenoga 2006. zaključila je da pripravak endo-1,4-beta-mananaze EC 3.2.1.78 dobiven od Bacillus lentus (ATCC 55045) (Hemicell) nema negativan učinak na zdravlje životinja, zdravlje ljudi ili okoliš (2). Nadalje je zaključila da navedeni pripravak ne predstavlja nikakav rizik koji bi, u skladu s člankom 5. stavkom 2. Uredbe (EZ) br. 1831/2003, isključio odobrenje. U mišljenju Agencije preporučene su odgovarajuće mjere za zaštitu korisnika. Agencija smatra da nema potrebe za posebnim zahtjevima u vezi s praćenjem nakon stavljanja na tržište. To mišljenje također potvrđuje izvješće o analitičkoj metodi dodatka hrani za životinje, koje je predao Referentni laboratorij Zajednice uspostavljen Uredbom (EZ) br. 1831/2003.
            
         
               (5)
            
            
               Procjena navedenog pripravka pokazuje da su zadovoljeni uvjeti za odobrenje, predviđeni člankom 5. Uredbe (EZ) br. 1831/2003. U skladu s time, korištenje navedenog pripravka treba biti odobreno kako je definirano u Prilogu ovoj Uredbi.
            
         
               (6)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak definiran u Prilogu, koji pripada kategoriji dodataka hrani za životinje „Zootehnički dodaci” i funkcionalnoj skupini „Tvari za poticanje probavljivosti”, odobrava se kao dodatak hrani za životinje pod uvjetima utvrđenim u navedenome Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. srpnja 2007.
      
         
            Za Komisiju
         
         Markos KYPRIANOU
         
         
            Član Komisije
         
      
   
   
      (1)  SL L 268, 18.10.2003., str. 29. Uredba kako je izmijenjena Uredbom Komisije (EZ) br. 378/2005 (SL L 59, 5.3.2005., str. 8.).
   
      (2)  Mišljenje Znanstvenog odbora za dodatke hrani za životinje, proizvode ili tvari koji se koriste u hranidbi životinja, o sigurnosti i učinkovitosti pripravka enzima Hemicell® Feed Enzyme (beta-D-mananaza) kao dodatka hrani za životinje za tovne piliće u skladu s Uredbom (EZ) br. 1831/2003. Doneseno 21. studenoga 2006. EFSA Journal [Bilten EFSA] (2006.) 412, 1.-12.
   PRILOG
   
               Identifika-cijski broj dodatka hrani za životinje
            
            
               Naziv nositelja odobrenja
            
            
               Dodatak hrani za životinje
               (trgovački naziv)
            
            
               Sastav, kemijska formula, opis, analitička metoda
            
            
               Vrsta ili kategorija životinje
            
            
               Gornja dobna granica
            
            
               Najmanja dopuštena količina
            
            
               Najveća dopuštena količina
            
            
               Ostale odredbe
            
            
               Trajanje odobrenja
            
         
               Jedinica aktivnosti/kg potpune krmne smjese sa sadržajem vlage 12 %
            
         
               
                  Kategorija zootehničkih dodatka hrani za životinje. Funkcionalna skupina: Tvari za poticanje probavljivosti.
               
            
         
               4a3
            
            
               ChemGen Corp., koju predstavlja Disproquima S.L.
            
            
               Endo-1,4-beta-
               mananaza EC 3.2.1.78 (Hemicell)
            
            
               
                            
                        
                        
                           Sastav dodatka hrani za životinje:
                           Priipravak endo-l,4-beta-mananaze dobiven od Bacillus lentus (ATCC 55045) najmanje aktivnosti:
                           Tekući oblik:
                           7,2 × 105 U (1)/ml
                        
                     
                            
                        
                        
                           Značajke aktivne tvari:
                           Endo-l,4-beta-mananaza dobiven od Bacillus lentus (ATCC 55045)
                        
                     
                            
                        
                        
                           Analitička metoda (2)
                           
                           Analiza reducirajućeg šećera za Endo-1,4-beta-mananazu kolorimetrijskom reakcijom reagensa dinitrosalicilne kiseline na donos reducirajućeg šećera
                        
                     
            
               Pilići za tov
            
            
               —
            
            
               79 200 U
            
            
               —
            
            
               
                           1.
                        
                        
                           U uputama za korištenje dodatka hrani za životinje i premiksa, treba navesti temperaturu skladištenja, rok valjanosti i stabilnost pri peletiranju.
                        
                     
                           2.
                        
                        
                           Mora se koristiti zaštita za disanje i zaštitne naočale tijekom rukovanja.
                        
                     
                           3.
                        
                        
                           Za korištenje u krmnim smjesama bogatim galaktomananom -koji sadrži hemiceluloze (npr. soju, kukuruz).
                        
                     
            
               25. srpnja 2017.
            
         
      (1)  Jedna jedinica aktivnosti je određena kao količina enzima koji proizvode 0,72 mikrograma reducirajućeg šećera (jednakovrijednih manozi) iz manana koji sadrži supstrat (brašno sjemenki rogača) po minuti pri pH 7,5 i 40 °C.
   
      (2)  Detalji o analitičkim metodama rasnoložive su na sliedećoi adresi Referentnop laboratorija Zajednice: www. irmm. irc. be/html/crlfaa/